Sjeverna Danska
Sjeverna Danska (danski: Region Nordjylland) je jedna od 5 administrativnih regija Danske. Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (amter) i zamijenila ih sa pet novih administrativnih jedinica tj. regija. Istom reformom manje općine su se spajale u veće pri čemu je ukupan broj smanjen sa 271 na 98 općina. Regija Sjeverna Danska se sastoji od 11 općina. Glavni i najveći grad je Aalborg.